पोर्न स्टार के साथ हमबिस्तर हुए वार्न!  
शेन वार्न का अभिनेत्री एलिजाबेथ हर्ले के साथ रोमांस जब पूरे परवान पर था, तब ऑस्ट्रेलिया का यह दिग्गज लेग स्पिनर लंदन की रहने वाली पोर्न स्टार के साथ हमबिस्तर हुआ था और उन्होंने उसे मोबाइल पर कई अश्लील संदेश भेजे थे।
शेन वार्न का हॉलीवुड अभिनेत्री एलिजाबेथ हर्ले के साथ रोमांस जब पूरे परवान पर था, तब ऑस्ट्रेलिया का यह दिग्गज लेग स्पिनर लंदन की रहने वाली पोर्न स्टार के साथ हमबिस्तर हुआ था और उन्होंने उसे मोबाइल पर कई अश्लील संदेश भेजे थे। एक रिपोर्ट में यह दावा किया गया है।  ब्रिटेन के टैब्लॉयड समाचार पत्र संडे मिरर की रिपोर्ट के अनुसार वार्न लंदन के बेंटले होटल के उसी प्रेसीडेंशियल सूइट में 26 वर्षीय कोल कोनराड के साथ हमबिस्तर हुए थे, जहां उन्होंने एक बच्चे की मां 45 वर्षीय हर्ले के साथ दो रात बिताई थी। रिपोर्ट के अनुसार 41 वर्षीय वार्न और लंदन में रहने वाली ऑस्ट्रेलियाई कोनराड की एक मित्र के जरिये मुलाकात हुई थी।  ऐसे समय में, जबकि वार्न और हर्ले के बीच रोमांस काफी आगे बढ़ गया था, तब यह क्रिकेटर कोनराड को अश्लील संदेश भेजने में व्यस्त था।  समाचार पत्र ने कोनराड के हवाले से कहा है, यदि लिज सोचती है कि वह बदल गया है, तो वह पूरी तरह से गलती कर रही है। जिस रात वह लिज के साथ बेंटले में था, उसी रात वह मुझे संदेश भेज रहा था। मैंने कभी नहीं सोचा कि मैं उसकी जिंदगी में अकेली औरत हूं। सभी जानते हैं कि जीवनसाथी बनाने के लिए शेन आदर्श व्यक्ति नहीं है। लिज मुझसे उम्र में काफी बड़ी हैं और उन्हें होशियार होना चाहिए।  कोनराड ने कहा कि जब उसने वार्न से मिलने की बात की, तो वह इसके लिए कितना बेताब था। कोनराड ने वार्न के मोबाइल पर संदेश भेजा था, मैं जानना चाहती हूं कि क्या आप लंदन में एक रात पार्टी करना चाहते हो। वार्न ने एक मिनट के अंदर इसका जवाब दे दिया, हे कोल, केवल एक रात। हा हा हा... मैं सोमवार तक व्यस्त हूं ...लेकिन तीन सप्ताह के लिए शहर में रहूंगा। तुमसे मिलना अच्छा रहेगा।  वार्न ने कोनराड से कहा कि संदेश मिलने के बाद वह कितना उत्साहित था। कोनराड ने जब कहा कि वह अपने एक मित्र को भी साथ लाएगी। वार्न ने जवाब दिया, कोल...इस पार्टी को लेकर उत्साहित हूं। मेरे पास होटल का रॉयल सूइट है और इसलिए बड़ा मजा आएगा। वार्न हालांकि इस मुलाकात के प्रति काफी सतर्क भी थे।  उन्होंने संदेश भेजा था, प्लीज कोल मैं तुमसे कुछ कहना चाहता हूं, उम्मीद है तुम बुरा नहीं मानोगी। क्या यह हमारी गोपनीय मुलाकात हो सकती है। इसके बारे में सिर्फ हम दोनों को पता रहे। कोनराड ने इसके साथ ही दावा किया कि इस मुलाकात के बाद उनकी पीठ पर निशान पड़ गया था, जिसे वह वार्नी स्टैंप मानती हैं। उसने कहा कि वार्न ने हर्ले और उसके पूर्व पति फिल्म स्टार ह्यूज ग्रांट के साथ रात का भोजन करने से कुछ घंटे पहले उसे छह संदेश भेजे थे।